fake antivirus apps: गूगल प्ले स्टोर पर मौजूद हैं ढेर सारे फेक एंटीवायरस ऐप्स, ऐसे बचें - Many fake antivirus apps spotted on google play store, how to save your device | Navbharat Times
ऑनलाइन रिपोर्ट में सामने आया है कि गूगल प्ले स्टोर पर कई फेक एंटीवायरस ऐप्स मौजूद हैं। यह बात भी सामने आई है कि Virus Cleaner और Antivirus जैसे फेक ऐप्स को एक लाख से ज्यादा बार डाउनलोड किया जा चुका है।
नवभारतटाइम्स.कॉम | Sep 11, 2019, 09:39PM IST
एक नई ऑनलाइन रिपोर्ट में सामने आया है कि गूगल प्ले स्टोर पर कई फेक एंटीवायरस ऐप्स मौजूद हैं। यह बात भी सामने आई है कि Virus Cleaner और Antivirus जैसे फेक ऐप्स को एक लाख से ज्यादा बार डाउनलोड किया जा चुका है। ये एंटीवायरस ऐप्स असली ऐप्स की नकल करती हैं और 'Scan device for virues' जैसे फंक्शंस भी ऑफर करती है, जो असल में कोई काम नहीं करते। इन ऐप्स का मुख्य मकसद केवल ऐड दिखाना होता है और ज्यादा डाउनलोड्स की मदद से रेवन्यू जेनरेट करना होता है।
Quick Heal सिक्यॉरिटी ने अपनी रिपोर्ट में कहा है, 'इस ऐप्स में कोई एंटीवायरस इंजन नहीं होते या स्कैन करने की क्षमता नहीं होती। इन ऐप्स में केवल पहले से मैलिशस ऐप्स और क्लीन ऐप्स की लिस्ट होती है। यह लिस्ट भी एक जैसी है और हमने इस लिस्ट को अपडेट होते हुए भी नहीं देखा है।' फेक एंटीवायरस ऐप्स में प्रीडिफाइंड पैकेज लिस्ट होती है, जो संभावित नुकसान पहुंचाने वाले ऐप्स की ओर इशारा करती है। इस लिस्ट में whiteList.json के साथ कुछ वाइटलिस्ट पैकेज के नाम और blackPackages.json के साथ कुछ ब्लैकलिस्टेड पैकेज के नाम होते हैं।
दिखाते हैं फेक रिजल्ट
फेक ऐप्स इस लिस्ट की मदद से स्कैन करके फाइनल स्कैन रिजल्ट्स देती हैं। इतना ही नहीं, इनमें कई प्रीडिफाइंड परमिशंस भी होती हैं और ऐप इसका इस्तेमाल बाकी ऐप्स से जुड़े रिस्क दिखाने के लिए करती है। इतना ही नहीं, यह यह प्रीडिफाइंड स्टैटिक वाइटलिस्ट के अलावा इंस्टॉल पैकेज नेम भी चेक करती है। फर्म ने कहा, 'ये फेक एंटीवायरस ऐप्स मैलवेयर स्कैन या बाकी सिक्यॉरिटी इश्यूज को पहचानने वाली क्षमता के साथ नहीं आते और इनमें ऐसे कोई फंक्शन नहीं होते। ऐसे ऐप्स केवल फेक वायरल डिटेक्शन अलर्ट दिखाते हैं और ऐड दिखाते हैं।'
फेक ऐप्स से ऐसे बचें
फेक ऐप्स के नाम के साथ सिक्यॉरिटी और ऐंटीवायरस जुड़ा होता है लेकिन इससे इनका कोई लेना-देना नहीं है। बता दें, गूगल प्ले स्टोर पर ऐसे फेक ऐप्स पहली बार नहीं दिखे हैं। प्ले स्टोर पर गूगल ऐसे फेक ऐप्स को हटाने के लिए लगातार कोशिश कर रहा है और इनकी पहचान के नए तरीके अपना रहा है। इसके बावजूद ढेरों फेक ऐप्स प्ले स्टोर तक पहुंच ही जाते हैं। ऐसे में यूजर्स के लिए समझदारी भरा फैसला यही है कि कोई भी नया ऐप इंस्टॉल करते वक्त भरोसेमंद और पॉप्युलर ऐप को ही डाउनलोड करें और उन डिवेलपर्स के ऐप चुनें, जिन्हें अच्छे रिव्यू मिले हैं और जिनमें ज्यादा डाउनलोड्स दिख रहे हैं।
1गूगल प्ले स्टोर पर मौजूद हैं ढेर सारे फेक एंटीवायरस ऐप्स, ऐसे बचें
2Mi Water Purifier भारत में 17 सितंबर को हो सकता है लॉन्च
3Samsung Galaxy A50s और Galaxy A30s ट्रिपल कैमरा के साथ लॉन्च, जानें कीमत
4Apple iPhone 11 vs Apple iPhone 11 Pro: जानें, दोनों स्मार्टफोन्स में क्या है अलग
5iPhone 11 vs iPhone XR:जानें, कौन सा स्मार्टफोन ज्यादा दमदार
6Apple iPhone 8 और 8 Plus का नया वेरियंट लॉन्च, पुराना वेरियंट ₹20 हजार सस्ता
7Jio का असर, अब Airtel लाया ₹3999 में 1Gbps स्पीड वाला फाइबर प्लान
8₹27,000 सस्ता हुआ दुनिया का सबसे 'पॉप्युलर' फोन iPhone XR
9LG ला रहा यूनीक फोन, पेपर की तरह हो जाएगा फोल्ड
10Samsung Galaxy Fold में मिलेगा बेस्ट एक्सपीरियंस, ऑप्टिमाइज हुए 100 से ज्यादा ऐप